作者:王維
標題:雜曲歌辭：少年行四首
內容:新豐美酒鬥十千，鹹陽遊俠多少年。相逢意氣為君飲，系馬高樓垂柳邊。漢家君臣歡宴終，高議雲臺論戰功。天子臨軒賜侯印，將軍佩出明光宮。出身仕漢羽林郎，初隨驃騎戰漁陽。孰知不向邊庭苦，縱死猶聞俠骨香。一身能臂兩雕弧，虜騎千群只似無。偏坐金鞍調白羽，紛紛射殺五單於。